Tilawin xeddment aṭas n leṣnaf n seksu: seksu n ubelluḍ, n yirden, n smid. Ay-agi s usugnan nsent it-id-ufant, akken daɣen wweḍent ad xedment barkukec sugnent-tt-id deg uftal n seksu, i wakken ad xedment amgared gar seksu d barkukec semgardent deg iɣerbalen. Seksu mačči kan d lmakla n twacult tamecṭuḥt, sewwayent medden aṭas deg tmeɣriwin d lfuruḥ s umata, yerna ikeffu-d acku ifetti, d tagulla s wayes ttwassnen leqbayel di tmura nniḍen.